**Forgatókönyv: jogképesség, cselekvőképesség**

**ppt anyag és a tankönyv 73-80 alapján**

**(A szöveget megfelelő animációval, akár hangos beszéd helyett/mellett szóbuborékban történő megjelenítéssel lehet hangsúlyozni/kiegészíteni, egy példaként mellékelek egy linket, ami csak egy a sok lehetséges koncepció közül és természetesen bármilyen kreatív megoldás lehetséges:** [**https://www.youtube.com/watch?v=h\_EfMYB\_S68**](https://www.youtube.com/watch?v=h_EfMYB_S68)**)**

**Bevezető szöveg, narráció:**

Az Alaptörvényünk kimondja, hogy a törvény előtt minden ember egyenlő és jogképes. A polgári jog az, amely jogág a személyek amely vagyoni viszonyait és azzal összefüggésben a személyi viszonyokat szabályozza, méghozzá a jogalanyok egyenjogúságának és mellérendeltségének elve szerint.

Ezek a személyek egymással interakcióba lépnek, megállapodnak, vagyonuk van, amelyről rendelkeznek, tevékenységükhöz felhasználják stb.

A polgári jog szerint különböző ezek a személyek (akik lehetnek természetes személyek, jogi személyek, sőt lehetnek jogi személyiséggel nem rendelkező szervezetek) mind rendelkeznek jogképességgel, illetve bizonyos feltételek teljesülése esetén tudnak jogi cselekvéseket is végrehajtani (jognyilatkozatot tenni stb.).

**Történet:**

(Kb) Levente a 17. életévének betöltése után egy hónappal már jogosítvány szerzett, ennek örömére apjával elmennek a Top-Autó Kft. autószalonjába autót nézni. Ki is választanak egyet, hogy majd később visszajönnek megvenni. De Levente nem bír várni és mivel csak minimális összeget kell előlegként a szerződéskötéskor megfizetni, elmegy, hogy megvegye első autóját. Az autószalonban kifizeti az előleget és aláírja a szerződést, majd örömmel vezet haza a családjához, hogy megmutassa az autót. Az apja is örül, majd azt mondja, hogy vigye vissza az autót és visszakapja az előleget és majd ő vesz vele újból egy autót. Vajon nem tetszett az autó a papának, vagy nem akart még autót venni, csak később, vagy valami más oka volt a magatartásának?

Nézzük meg ezt a helyzetet jogilag!

Ahhoz, hogy egy személy érvényes jognyilatkozatokat tehessen, jogi cselekvéseket hajtson végre és így jokat szerezhet és kötelezettséget vállalhat, rendelkeznie kell cselekvőképességgel.

Míg a jogképesség minden személyt megillet, a cselkevőképesség csak az ember sajátja.

A cselekvőképesség azt jelenti, hogy egy személy saját maga tehet jognyilatkozatot, köthet szerződést. Ehhez a jog megköveteli, hogy az embernek legyen meg az ügyei viteléhez szükséges belátóképessége – ami nincs mindenkinek meg.

Itt el is érkeztünk a jogképesség és a cselkevőképesség különbségéhez: a jogképesség nem lehet korlátozott, az minden embert megillet, nem lehet elvenni senkitől, nem lehet lemondani róla. Ezzel szemben a cselekvőképességnek 2 korlátja is lehet: az életkor és a személy mentális állapota.

Az életkor függvényében beszélünk cselekvőképtelem személyekről, akik még nem töltötték be a 14. életévüket. Ez persze nem jelenti azt, hogy ők semmilyen jognyilatkozatot nem tehetnek, hisz gondoljunk csak bele: a kisgyerek is elmegy vásárolni, vesz magának csokit meg kólát stb., azaz adásvételben az egyik fél, a vevő. A kivételt jelenti tehát a kiskorú által kötött és teljesített csekély jelentőségű szerződés, amelynek megkötése a mindennapi életben tömegesen fordul elő és különösebb megfontolást nem igényel (bagatell ügyletek). Egyéb ügylet vonatkozásában persze csak a törvényes képviselője tehet érvényesen jognyilatkozatot, köthet szerződést stb.

Ha elmúlt 14 de még nem töltötte be a 18. évét, akkor korlátozottan cselekvőképes, azaz érvényesen jognyilatkozatot csak a törvényes képviselője jóváhagyásával tehet. De már saját maga rendelkezhet pl. a munkájával szerzett jövedelmével, ajándékozhat a szokásos mértékben, köthet bagatell ügyleteket stb. Ha betölti a 18 életévet, akkor pedig teljesen cselekvőképessé válik.

Hacsak mentálisan nincs olyan állapotban, hogy az ügyei viteléhez szükséges belátási képessége tartósan és nagymértékben csökkent, vagy akár teljesen hiányzik. Ilyenkor ezt a felnőtt korú személyt a bíróság a cselekvőképességét részlegesen vagy teljesen korlátozó gondnokság alá helyezheti.

Jelen esetben tehát Levente apja csak az adásvételi szerződést akarta a fiával egyetemben érvényesen megkötni, mert az nem jött érvényesen létre, hisz Levente még nem töltötte be a 18-at és az autóvásárlás nem bagatell ügylet, amihez a törvényes képviselője (pl. az apja) jóváhagyása kellett volna, mivel.

**Érdekesség azonban**: ha – amiről nem szóltunk – Levente esetleg már megházasodott (amire 16. éves korától szintén a törvényes képviselője jóváhagyásával lehetősége van), akkor már 18. életévének a betöltése előtt cselekvőképes személynek számít.